U-I-9/17
Natisni
Opravilna št.:
U-I-9/17
Datum odločitve:
17. 12. 2020
ECLI:
ECLI:SI:USRS:2020:U.I.9.17
Akt:
Odlok o kategorizaciji občinskih cest v Mestni občini Maribor (Medobčinski uradni vestnik št. 4/15 in 27/17), 6. in 7. čl.
Izrek:
Postopek za preizkus pobude za začetek postopka za oceno ustavnosti in zakonitosti 6. in 7. člena Odloka o kategorizaciji občinskih cest v Mestni občini Maribor (Medobčinski uradni vestnik št. 4/15 in 27/17), kolikor kategorizirata lokalne ceste "Lackova cesta od Streliške do krožišča Dravograjske" (odsek 247771), "IV. etapa zahodne MB obvoznice" (odseka 244481 in 244484) in "Krožišče IV. etapa zahodne MB obvoznice" (odsek 244483) v delih, ki potekajo po zemljišču parc. št. 1160/15, k. o. Spodnje Radvanje, in lokalno cesto "K strelišču od Lackove" (odsek 248961) v delu, ki poteka po zemljišču št. 1126/1, k. o. Zgornje Radvanje, se ustavi.
Evidenčni stavek:
Ker pobudnica v določenem roku ni posredovala zahtevanih podatkov, je Ustavno sodišče postopek s pobudo ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 25. 4. 2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
SATUS z.b.o., Kranj
Datum vloge:
17. 1. 2017
Vrsta odločitve:
sklep
Vrsta rešitve:
ustavitev
Dokument:
US32718
Dokument v PDF obliki:
U-I-9-17.pdf
212 KB
Prenesite datoteko
U-I-9/17-7
17. 12. 2020
SKLEP
Ustavno sodišče je v postopku za preizkus pobude zadruge SATUS, z. b. o., Kranj, ki jo zastopa predsednik Dmytro Lysak, na seji 17. decembra 2020
sklenilo:
Postopek za preizkus pobude za začetek postopka za oceno ustavnosti in zakonitosti 6. in 7. člena Odloka o kategorizaciji občinskih cest v Mestni občini Maribor (Medobčinski uradni vestnik št. 4/15 in 27/17), kolikor kategorizirata lokalne ceste "Lackova cesta od Streliške do krožišča Dravograjske" (odsek 247771), "IV. etapa zahodne MB obvoznice" (odseka 244481 in 244484) in "Krožišče IV. etapa zahodne MB obvoznice" (odsek 244483) v delih, ki potekajo po zemljišču parc. št. 1160/15, k. o. Spodnje Radvanje, in lokalno cesto "K strelišču od Lackove" (odsek 248961) v delu, ki poteka po zemljišču št. 1126/1, k. o. Zgornje Radvanje, se ustavi.
OBRAZLOŽITEV
1. Pobudnica predlaga oceno ustavnosti in zakonitosti 6. in 7. člena Odloka o kategorizaciji občinskih cest v Mestni občini Maribor (v nadaljevanju Odlok). Zatrjuje kršitve 33. in 69. člena Ustave, 19. člena Zakona o spremembah in dopolnitvah Zakona o javnih cestah (Uradni list RS, št. 92/05 − ZJC-B) ter 39. in 126. člena Zakona o cestah (Uradni list RS, št. 109/10, 48/12, 46/15 in 10/18 − ZCes-1). Trdi, da je Mestna občina Maribor obremenila nepremičnine v njeni lasti brez prehodnega pravnega posla oziroma razlastitvenega postopka in jih v določenih delih kategorizirala kot javne ceste. Pobudi je priložila izpisa iz zemljiške knjige, s katerima je izkazovala lastništvo zemljišč parc. št. 1160/15, k. o. Spodnje Radvanje, in št. 1126/1, k. o. Zgornje Radvanje.
2. Ustavno sodišče je pri vpogledu v elektronsko zemljiško knjigo ugotovilo, da je pobudnici lastninska pravica na predmetnih nepremičninah prenehala. Pobudnico je zato pozvalo, naj izkaže okoliščine, iz katerih je razvidno, da predpis še vedno neposredno posega v njene pravice, pravne interese oziroma v njen pravni položaj. Hkrati je bila pobudnica opozorjena, da bo Ustavno sodišče na podlagi druge alineje četrtega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) ustavilo postopek, če v določenem roku ne bo dala zahtevanih podatkov.
3. Pobudnici je bil poziv Ustavnega sodišča 6. 10. 2020 vročen fiktivno s potekom 15-dnevnega roka iz četrtega odstavka 142. člena Zakona o pravdnem postopku (Uradni list RS, št.
73/07 – uradno prečiščeno besedilo, 45/08 in 10/17 – ZPP). Pobudnica v roku, ki ga je določilo Ustavno
sodišče in je pretekel 26. 10. 2020, ni posredovala zahtevanih podatkov. Glede na to je Ustavno sodišče postopek s pobudo ustavilo.
4. Ustavno sodišče je sprejelo ta sklep na podlagi druge alineje četrtega odstavka 25. člena ZUstS
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik